RBF วิ่ง 6% โบรกฯ แนะเก็งกำไร คาดผลงานปี 64 โต 21%
RBF วิ่ง 6% โบรกฯ แนะเก็งกำไร คาดผลงานปี 64 โต 21% ล่าสุดอยู่ที่ 18.70 บาท บวก 1.10 บาท หรือ 6.25% มูลค่าซื้อขาย 225.33 ล้านบาท
RBF วิ่ง 6% โบรกฯ แนะเก็งกำไร คาดผลงานปี 64 โต 21% ล่าสุดอยู่ที่ 18.70 บาท บวก 1.10 บาท หรือ 6.25% มูลค่าซื้อขาย 225.33 ล้านบาท
19 เม.ย. 2564

ผู้สื่อข่าวรายงานว่า ราคาหุ้น บริษัท อาร์ แอนด์ บี ฟู้ด ซัพพลาย จำกัด (มหาชน) หรือ RBF ล่าสุด ณ เวลา 11.06 น. อยู่ที่ 18.70 บาท บวก 1.10 บาท หรือ 6.25% สูงสุดที่ 18.80 บาท ต่ำสุดที่ 7.90 บาท ด้วยมูลค่าซื้อขาย 225.33 ล้านบาท

ทั้งนี้ บล.โนมูระ พัฒนสิน ระบุในบทวิเคราะห์ แนะนำ “ซื้อเก็งกำไร” หุ้น RBF ประเด็นสำคัญยังคงเป้าหมายการเติบโตของยอดขายปี 64 (ไม่รวมกัญชง) ที่เติบโต 10-12% เมื่อเทียบจากปีก่อน โดยโตตามการบริโภคในประเทศที่ทยอยฟื้น, ความคืบหน้าการจำหน่ายกิจการโรงแรม (Ibis เชียงใหม่และ Novotel ชุมพร) มูลค่า 272 ล้านบาท ยังอยู่ในช่วงการขออนุมัติจากผู้ถือหุ้น (23 เม.ย.21) และคาดจะเกิดธุรกรรมขายได้ในพ.ค.64
นอกจากนี้ คาดหวังได้ใบอนุญาตโรงสกัดและเพาะปลูกกัญชงภายใน 1-2 เดือนนี้ โดยอยู่ระหว่างทบทวนราคาเป้าหมายใหม่จากเดิมที่ 15.60 บาท  ทั้งนี้ ประเมิน Key catalyst ต่อราคาหุ้นในระยะสั้นจะอยู่ที่ความคืบหน้าของการขอใบอนุญาตสกัดน้ำมัน CBD กัญชง ที่คาดจะมีความชัดเจนใน 1-2 เดือนนี้ ในขณะที่การขายโรงแรมจะเป็นปัจจัยบวกช่วยปลดล็อคการเติบโตกำไรในระยะยาว
ทั้งนี้ RBF เป็นผู้ประกอบการผลิตและจำหน่ายวัตถุที่เป็นส่วนผสมอาหาร (food ingredients) อาทิ วัตถุแต่งกลิ่น/สี, แป้งและซอส ที่ผลักดันด้วยการวิจัย ได้รับการยอมรับจากผู้ประกอบการสูง อาทิ กลุ่มเครื่องดื่ม และมีการกระจายรายได้ของธุรกิจที่ดี รวมถึง Barrier to entry สูง ทำให้ที่ผ่านมามี Net margin สูง 15-17% ภาพธุรกิจยังเป็นช่วงเติบโตสูงตามกลุ่มลูกค้าเติบโต และ RBF ขยายกำลังการผลิตเพิ่ม ประเมินกำไร 64 โต 11% และปี 65 โตสูง 54% โดยมี Upside risk จากผลิตภัณฑ์กัญชง ซึ่ง RBF ได้ประโยชน์สูงจากกลุ่มต้นน้ำ-กลางน้ำ
ส่วน บล.ฟินันเซีย ไซรัส ระบุในบทวิเคราะห์ว่า RBF ตั้งเป้ารายได้ปี 2564 โต 10-15% เทียบช่วงเดียวกันของปีก่อน จากการฟื้นตัวของสินค้าเดิมและเตรียมขายสารเทอร์ปีนในไตรมาส 2/2564 ส่วนแผนธุรกิจกัญชงอยู่ระหว่างขออนุญาตโรงสกัด และปลูก (อาจถึง 500 ไร่) ร่วมกับการสนับสนุนเกษตรกรเครือข่าย
โดยล่าสุดติดต่อซื้อเมล็ดจากผู้ที่ได้รับอนุญาตนำเข้าเมล็ด 1 ใน 7 รายแล้ว คาดจะรับรู้รายได้ CBD อย่างเร็วในปี 25665 ด้วยเป้าหมายรายได้ 1.2 พันล้านบาท หากปลูกได้ 2 Crop ต่อปี ทั้งนี้ยังไม่รวม CBD ในประมาณการ โดยยังคาดกำไรสุทธิปี 2564-2565 โต 21% เทียบช่วงเดียวกันของปีก่อน และ 53% เทียบช่วงเดียวกันของปีก่อน (รวมเทอร์ปีนแล้ว) และคงราคาเป้าหมายปี 2565 ที่ 17 บาท และหากรายได้ CBD เป็นไปตามเป้า ประมาณการกำไรจะมี Upside ราว 25% และราคาเป้าหมายจะอยู่ที่ 21 บาท แนะนำ “เก็งกำไร”